recursal/SuperWikiNEXT-32B huggingface dataset:
**อาการปวดเค้นหัวใจ** (อังกฤษ: angina pectoris) คืออาการเจ็บหน้าอกอย่างหนึ่งซึ่งเป็นผลจากการขาดเลือดของกล้ามเนื้อหัวใจ ส่วนใหญ่มีสาเหตุมาจากการอุดตันหรือหดเกร็งของหลอดเลือดหัวใจ สาเหตุส่วนใหญ่ของอาการปวดเค้นหัวใจคือโรคหลอดเลือดหัวใจ ซึ่งเป็นผลจากการเกิดการแข็งของหลอดเลือดหัวใจ คำภาษาอังกฤษของอาการปวดเค้นหัวใจคือ angina pectoris มาจากคำภาษาลาตินว่า "angere" ("บีบรัด") ประกอบกับคำว่า *pectus* ("อก") ดังนั้นอาจแปลตามรูปศัพท์ได้ว่าอาการปวดเหมือนถูกบีบรัดหน้าอก

ความรุนแรงของความเจ็บปวดมีความสัมพันธ์กับความรุนแรงของการขาดออกซิเจนของกล้ามเนื้อหัวใจอยู่บ้างเพียงเล็กน้อย (หมายความว่าแม้จะมีอาการปวดรุนแรง แต่อาจไม่เป็นหัวใจขาดเลือดก็ได้ และผู้ป่วยหัวใจขาดเลือด อาจไม่เจ็บหรือเจ็บไม่มากก็ได้)

อาการปวดที่เป็นมากขึ้นๆ ("crescendo") อาการปวดที่เป็นมากขึ้นทันทีทันใดขณะไม่ได้ออกแรงหรือพัก และอาการปวดที่เป็นอยู่นานกว่า 15 นาที เป็นอาการของอาการปวดเค้นไม่เสถียร ("unstable angina") (มักนับรวมกับโรคอื่นๆ ที่ใกล้เคียงกันเป็นกลุ่มภาวะกล้ามเนื้อหัวใจขาดเลือดเฉียบพลัน) อาการเช่นนี้มีโอกาสสูงที่จะเป็นจากการมีกล้ามเนื้อหัวใจตายเหตุขาดเลือด จำเป็นต้องได้รับการตรวจจากแพทย์โดยด่วน ส่วนใหญ่เบื้องต้นมักถือว่าเป็นหัวใจขาดเลือดไว้ก่อน

อ้างอิง
-------

1. ↑  "MerckMedicus : Dorland's Medical Dictionary". สืบค้นเมื่อ 2009-01-09.

อ่านเพิ่มเติม
-------------

* Information on ACTION - A Coronary Disease Trial Investigating Outcome with Nifedipine GITS in Patients with chronic stable angina pectoris เก็บถาวร 2007-09-04 ที่ เวย์แบ็กแมชชีน

แหล่งข้อมูลอื่น
---------------

* British Heart Foundation - Angina เก็บถาวร 2017-02-02 ที่ เวย์แบ็กแมชชีน
* Angina Pectoris Animation Video 3D เก็บถาวร 2011-02-21 ที่ เวย์แบ็กแมชชีน
**มงกุฎคีอานี** (เปอร์เซีย: تاج کیانی) เป็นมงกุฎราชาภิเษกและเป็นหนึ่งในเครื่องอัญมณีราชบัลลังก์อิหร่านซึ่งปัจจุบันผู้ครอบครองคือรัฐบาลอิหร่าน

เบื้องหลังและองค์ประกอบ
-----------------------

พระเจ้าโมฮัมหมัด อาลี ชาห์ กอญัร ทรงสวมมงกุฎคีอานี หนึ่งในภาพถ่ายอดีตจำนวน 274 รูป เก็บรักษาที่พิพิธภัณฑ์บรุกลิน
มงกุฎคีอานีเป็นมงกุฎราชาภิเษกของราชวงศ์กอญัรที่ปกครองอิหร่าน ระหว่าง ค.ศ. 1789 - 1925 มงกุฎนี้ถูกออกแบบครั้งแรกในรัชกาลของพระเจ้าชาห์อากา โมฮัมหมัด ข่าน กอญัร ซึ่งครองราชย์ตั้งแต่ ค.ศ. 1789 ถึง 1797 พระองค์ทรงพยายามสร้างความเชื่อมโยงของพระองค์กับพระเจ้าชาห์แห่งจักรวรรดิซาเซเนียน (ค.ศ. 224-651) ในยุคโบราณ

มงกุฎทำจากผ้ากำมะหยี่สีแดง มีแร่รัตนชาติหลายพันเม็ดประดับ มงกุฎคีอานีได้รับการตกแต่งประดับประดาอย่างประณีต โดยมีไข่มุกขนาดเล็กจำนวน 1,800 เม็ดเย็บติด ซึ่งส่วนใหญ่มีเส้นผ่าศูนย์กลางเพียง 7 มิลลิเมตร เท่านั้น มีมรกตประมาณ 300 เม็ดและทับทิม 1,800 เม็ด มงกุฎสูง 32 เซนติเมตร (12.5 นิ้ว) และกว้าง 19.5 เซนติเมตร (7.5 นิ้ว) ปัจจุบันถูกเก็บรักษาในคลังอัญมณีแห่งชาติในกรุงเตหะราน

พระเจ้าชาห์ เรซา ปาห์ลาวีผู้สถาปนาราชวงศ์ปาห์ลาวี ทรงสั่งออกแบบมงกุฎปาห์ลาวีเพื่อใช้แทน แต่มงกุฎคีอานีก็ได้รับการแสดงในพระราชพิธีราชาภิเษกของพระองค์ใน ค.ศ. 1926

ภาษาเปอร์เซียกลางและภาษาเปอร์เซียใหม่ คำว่า คีอา (คายาน;kay(an)) มีต้นกำเนิดจากภาษาอเวสตะ *คาวี* (kavi) (หรือ เคาอุย (Kauui)) แปลว่า "กษัตริย์" และยังแปลว่า "กวี-ผู้เสียสละ" หรือ "กวี-นักบวช"

อ้างอิง
-------

1. ↑  Daryaee 2017, p. 42.

* Daryaee, Touraj (2017). "Persianate Contribution to the Study of Antiquity: E'temad Al-Saltaneh's Nativisation of the Qajars". *Al-Masāq: Journal of the Medieval Mediterranean*. **54** (1): 39–45. doi:10.1080/05786967.2016.11882299.
**สมัชชาประชาชาติมลายูปัตตานี** หรือ **สภาประชาชนปัตตานี** (มลายู: *Majis Permesyunatan Rakyat Melayu Patani, MPRMP*) เป็นองค์กรที่เกิดขึ้นจากการประชุมร่วมของเบอร์ซาตู คณะทำงานเพื่อเอกราชปัตตานี และคณะกรรมการเจรจาเพื่อประชาชนมลายูปัตตานี เมื่อ 15 มิถุนายน พ.ศ. 2540 สำนักงานใหญ่อยู่ที่เมืองฮัมบวร์ค ประเทศเยอรมนี

จุดประสงค์หลัก
--------------

* เพื่อรวมการต่อสู้ขององค์กรต่าง ๆให้มีประสิทธิภาพ
* เพิ่มอำนาจต่อรองกับรัฐบาลไทย
* เน้นการต่อสู้ตามหลักศาสนา
* พยายามยกระดับองค์กรขึ้นเป็นรัฐบาลพลัดถิ่นของรัฐปาตานีใช้ชื่อว่า **รัฐบาลแห่งรัฐอิสลามมลายูปาตานีพลัดถิ่น** (Kerajaan Negara Melayu Islam Patani Dalam Buangan) และกำหนดให้ 15 มิถุนายนเป็นวันชาติปาตานี แต่ไม่ได้รับการยอมรับ

โครงสร้างและการต่อสู้
---------------------

โครงสร้างองค์กรประกอบด้วย สภาอูลามาหรือผู้ทรงคุณวุฒิ สภาซูรอหรือสภาจัดทำนโยบาย และคณะกรรมการบริหาร การเคลื่อนไหวเน้นการเคลื่อนไหวทางการเมืองและการโฆษณาชวนเชื่อ ยังไม่มีรายงานเกี่ยวกับการปฏิบัติการด้วยอาวุธ

อ้างอิง
-------

* สุภลักษณ์ กาญจนขุนดี. สันติภาพในเปลวเพลิง. กทม.เนชั่นบุกส์. 2548
**วัดเขาทำเทียม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลอู่ทอง อำเภออู่ทอง จังหวัดสุพรรณบุรี ที่ดินวัดมีพื้นที่ 39 ไร่ โดยด้านบนภูเขาทำเทียมเป็นพื้นที่ของกรมป่าไม้ประมาณ 140 ไร่

วัดเขาทำเทียมได้รับอนุญาตตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อ พ.ศ. 2471 วัดตั้งอยู่ที่เขาทำเทียมซึ่งเป็นแนวเขาทางทิศตะวันตกของเมืองอู่ทอง การที่มีการค้นพบศิลาจารึกภาษาสันสกฤตโบราณไว้ว่า ปุษยคิริ หรือ ปุษยคีรี แปลว่า ภูเขา ดอกไม้ นักวิชาการส่วนใหญ่ตีความว่าชื่อ "ปุษยคีรี" หมายถึงเขาทำเทียม ซึ่งพบโบราณสถานสำคัญในสมัยทวารวดีจนถึงสมัยอยุธยา การพบจารึกปุษยคีรีในดินแดนไทยเป็นสิ่งที่ชี้ให้เห็นถึงการเผยแผ่พระพุทธศาสนาในสมัยพระเจ้าอโศกมหาราชของอินเดียมายังประเทศไทย เนื่องจากมีความพ้องกับชื่อภูเขาศักดิ์สิทธ์ ได้แก่ ปุษฺปคีรี ในรัฐโอริสสา ทำให้สนับสนุนข้อสันนิษฐานว่า วัดเขาทำเทียมเป็นวัดแห่งแรกของประเทศไทย

วัดเขาทำเทียมเป็นที่ตั้งของโบราณสถานหมายเลข 11 และหมายเลข 12 โดยหมายเลข 11 มีการขุดพบโบราณวัตถุที่สำคัญ ได้แก่ เสมาธรรมจักรและเสาฐาน พระพุทธรูปปางแสดงธรรม 4 องค์ ปัจจุบันเก็บที่พิพิธภัณฑ์สถานแห่งชาติอู่ทอง

วัดมี *พระพุทธปุษยคีรีศรีสุวรรณภูมิ* เป็นพระพุทธรูปแกะสลักกับหน้าผาของภูเขาขนาดใหญ่ที่สุดในประเทศไทย เริ่มสร้างเมื่อวันที่ 1 มีนาคม พ.ศ. 2557 เป็นปางโปรดพระพุทธมารดา หรือ ปางกตัญญูกตเวที ที่มีขนาดหน้าตักกว้าง 25 เมตร สูง 35 เมตร

อ้างอิง
-------

1. ↑  "จารึกปุษยคีรี ชื่อภูเขาศักดิ์สิทธ์แห่งเมืองอู่ทอง". พิพิธภัณฑสถานแห่งชาติ อู่ทอง สุพรรณบุรี.
2. ↑  "พระพุทธปุษยคีรีศรีสุวรรณภูมิ วัดเขาทำเทียม". กระทรวงการท่องเที่ยวและกีฬา.
3. ↑  พัชรนันท์ จันทร์ไทย. "โครงการวางผังและการออกแบบอาคารเขตพุทธาวาส วัดเขาทำเทียม จังหวัดสุพรรณบุรี" (PDF). p. 16.
4. ↑  "งดงามหนึ่งเดียวในไทย พระแกะสลักหน้าผาใหญ่". ไทยรัฐ.
**วัดเขาตะแบก** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลหนองขาม อำเภอศรีราชา จังหวัดชลบุรี ปัจจุบันมีพระครูญาณประยุต เป็นเจ้าอาวาส

วัดเขาตะแบก ได้ชื่อนี้เนื่องด้วยบนเขามีต้นตะแบกจำนวนมาก จึงมีชื่อเรียกว่า *เขาตะแบก* โดยนางประพันธ์ พ้นชั่ว ได้ถวายที่บริเวณเชิงเขาจำนวน 21 ไร่ 3 งาน เพื่อสร้างสำนักสงฆ์และต่อมาก็ได้เปลี่ยนมาเป็น "วัดเขาตะแบก" ได้รับอนุญาตให้สร้างวัดเมื่อวันที่ 18 พฤศจิกายน พ.ศ. 2519

บริเวณที่ตั้งวัดเป็นเชิงเขา พื้นที่ส่วนใหญ่ติดกับเขา ล้อมรอบด้วยป่าและสวนยาง อาคารเสนาสนะ ได้แก่ ศาลาหลังใหญ่ สร้างเมื่อวันเสาร์ที่ 8 มิถุนายน พ.ศ. 2534 กุฏิทรงไทย 2 หลัง หอฉัน และอุโบสถซึ่งตั้งอยู่บนยอดเขา วัดยังเป็นแหล่งท่องเที่ยวทางธรรมชาติ มีสะพานกระจก ที่จัดทำเป็นสะพานเชื่อมต่อระหว่างเขา 2 ลูก มีความสูงจากพื้นประมาณ 25 เมตร และมีความยาวกว่า 200 เมตร

อ้างอิง
-------

1. ↑  "ประกาศกระทรวงศึกษาธิการ เรื่อง ตั้งวัดในพระพุทธศาสนา [วัดเขาตะแบก]" (PDF). ราชกิจจานุเบกษา.
2. ↑  "วัดเขาตะแบก". คลังข้อมูลเก่าเก็บจากแหล่งเดิมเมื่อ 2020-11-02. สืบค้นเมื่อ 2021-03-16.
3. ↑  "เปิดแล้ว "สกายวอล์ก" วัดเขาตะแบก จ.ชลบุรี นักท่องเที่ยวได้ชมธรรมชาติแบบ 360 องศา". ผู้จัดการออนไลน์. 26 กุมภาพันธ์ 2564. `{{cite web}}`: ตรวจสอบค่าวันที่ใน: `|date=` (help)
**วัดเขาพลอยแหวน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพลอยแหวน อำเภอท่าใหม่ จังหวัดจันทบุรี บริเวณวัดแวดล้อมด้วยธรรมชาติ มีต้นไม้ครึ้ม ร่มรื่น บริเวณวัดด้านล่าง มีอุโบสถ และเมรุเผาศพ สำหรับประกอบพิธีทางศาสนา ชั้นต่อมามีซุ้มศาลา และบันไดทางขึ้นเขาอีก 600 กว่าขั้น เป็นรัตนคีรีเจดีย์ มณฑป และจุดชมวิว

วัดเขาพลอยแหวนสร้างขึ้นในปีจุลศักราช 1183 (พ.ศ. 2364) โดยพระยาจันทบุรี ที่ชื่อ พระนนทบุรี (สองเมือง) สร้างขึ้นในช่วงที่ย้ายตัวเมืองมาตั้งที่ค่ายเนินวงได้ราว 2 ปี ต่อมาได้มีการสร้างเจดีย์ และมณฑป เพิ่มเติมขึ้นบนบริเวณยอดเขา พระบาทสมเด็จพระจอมเกล้าเจ้าอยู่หัวและพระบาทสมเด็จพระจุลจอมเกล้าเจ้าอยู่หัว เคยเสด็จประพาส ปัจจุบันกรมศิลปากร กระทรวงศึกษาธิการ ได้ประกาศขึ้นทะเบียนเป็นโบราณสถาน เมื่อวันที่ 18 มิถุนายน พ.ศ. 2530 มีพื้นที่โบราณสถานประมาณ 2 ไร่ 90 ตารางวา

พระบรมธาตุรัตนคีรีเจดีย์สร้างขึ้นเมื่อ พ.ศ. 2379 เป็นเจดีย์ก่ออิฐถือปูนทรงกลมลังกา มีขนาดกว้าง 5 วา สูง 6 วา 3 ศอก เดิมสร้างไว้โดยยังไม่มีชื่ออะไร ต่อมาในสมัยพระบาทสมเด็จพระจอมเกล้าเจ้าอยู่หัว พระองค์เคยเสด็จธุดงค์ขณะทรงผนวชเป็นพระภิกษุจึงทรงโปรดเกล้าฯ ให้พระยาพิชัยธิบดีศรีรณรงค์ฤๅชัย (โต บุญนาค) บรรจุพระบรมธาตุไว้ในเจดีย์ และให้เรียกว่า *รัตนคีรีเจดีย์* ต่อมาในปี พ.ศ. 2495 ได้มีการบูรณะปฏิสังขรณ์ ทำให้เจดีย์มีขนาดกว้างขึ้นและสูงขึ้น เป็นกว้าง 6 วา สูง 7 วา 3 ศอก มีมณฑปอยู่ข้างรัตนเจดีย์ แต่สร้างขึ้นภายหลัง เมื่อ พ.ศ. 2471 เป็นมณฑปจัตุรมุข ฐานกว้าง 4 วา 2 ศอก สูง 7 วา ภายในประดิษฐานพระพุทธบาทจำลอง เป็นทองเหลืองเพื่อแทนรอยพระพุทธบาทเดิมที่เป็นศิลาทราย สันนิษฐานว่าเป็นศิลาที่ย้ายมาจากเมืองเพนียดหน้าวัดทองทั่ว ปัจจุบันศิลาชิ้นนี้แตกหักจึงถูกเก็บรักษาไว้ในศาลาข้างรัตนคีรีเจดีย์

อ้างอิง
-------

1. ↑  "เที่ยวงานนมัสการ 'พระบรมธาตุรัตนคีรีเจดีย์-พระพุทธบาทจำลอง' วัดเขาพลอยแหวน". แนวหน้า.
2. ↑  "ประวัติเจดีย์และมณฑปเขาพลอยแหวน". ระบบฐานข้อมูลท้องถิ่นจังหวัดจันทบุรี. คลังข้อมูลเก่าเก็บจากแหล่งเดิมเมื่อ 2021-05-25. สืบค้นเมื่อ 2021-05-25.
3. ↑  "วัดเขาพลอยแหวน". เทศบาลตำบลเขาวัว-พลอยแหวน.

คอมมอนส์ มีภาพและสื่อเกี่ยวกับ:  
**วัดเขาพลอยแหวน**
Propaganda methods in Japan
ภาพโปสเตอร์แมนจูกัวส่งเสริมความสามัคคีระหว่างญี่ปุ่น จีน และแมนจู คำบรรยายภาพกล่าวว่า: "ด้วยความช่วยเหลือจากญี่ปุ่น จีน และแมนจูกัว โลกก็จะสงบสุขได้" ธงที่แสดงคือ ซ้ายไปขวา: ธงของแมนจูกัว; ธงชาติญี่ปุ่น และ ธงห้าเชื้อชาติใต้หนึ่งสหภาพ ซึ่งเป็นธงชาติจีนในขณะนั้น การโฆษณาชวนเชื่อของประเทศญี่ปุ่นมีจุดเริ่มต้นมาจากก่อนสงครามโลกครั้งที่ 2 เมื่อญี่ปุ่นสามารถเอาชนะจักรวรรดิรัสเซียในช่วงสงครามรัสเซีย-ญี่ปุ่นในปี ค.ศ. 1905 และได้ทำการผนวกเกาหลีในปี ค.ศ. 1910 ทำให้ญี่ปุ่นกลายเป็นประเทศอภิมหาอำนาจในทวีปเอเชีย รัฐบาลญี่ปุ่นเริ่มปลูกฝังความชาตินิยมให้กับชาวญี่ปุ่นโดยเฉพาะลัทธิบูชิโด ในช่วงสงครามโลกครั้งที่ 2 มีชาวญี่ปุ่นหรือทหารญี่ปุ่นที่ถูกปลูกฝังในเรื่องชาตินิยมสุดโต่งซึ่งมีความเชื่อว่า"ญี่ปุ่นจะไม่ยอมแพ้ต่อจักรวรรดินิยมหรือฝ่ายสัมพันธมิตร แม้จะต้องถวายชีวิตจนตัวตาย" ซึ่งสิ่งเหล่านี้ทำให้ในหลายสมรภูมิรบในช่วงสงครามโลกครั้งที่ 2 ที่ญี่ปุ่นมักจะออกรบแบบถวายชีวิตหรือสู้จนตัวตายหรือที่เราเรียกว่า บันไซชาร์จ คือกลยุทธ์นึงที่ใช้การรบแบบคลื่นมนุษย์เป็นหลัก โฆษณาชวนเชื่อญี่ปุ่นยังถูกใช้อย่างมากในช่วงปลายสงครามหลักๆที่เห็นได้ชัดคือ ยุทธการไซปัน และ ยุทธการที่โอกินาวะ ที่มีประชาชนหรือชาวบ้านญี่ปุ่นกระทำการฆ่าตัวตายเพราะเชื่อว่าฝ่ายสหรัฐจะทำมิดีมิร้ายต่อตนเอง.

อ้างอิง
-------



* Jansen, Marius B. (2002). *The Making of Modern Japan.* Cambridge: Harvard University Press. ISBN 978-0-674-00991-2; OCLC 52086912
**วงรอบข่าวกรอง** (อังกฤษ: intelligence cycle) แบบดั้งเดิมเป็นวัฏจักรพื้นฐานของการประมวลผลข่าวกรองในหน่วยสืบราชการลับพลเรือนหรือทหาร หรือในการบังคับใช้กฎหมายในฐานะวิถีปิดที่ประกอบด้วยจุดต่อซ้ำ ขั้นตอนของวงรอบข่าวกรองรวมถึงการออกข้อกำหนดโดยผู้มีอำนาจตัดสินใจ, การรวบรวม, การประมวลผล, การวิเคราะห์ และการเผยแพร่ข่าวกรอง วงจรจะเสร็จสมบูรณ์เมื่อผู้มีอำนาจตัดสินใจให้การตอบกลับและข้อกำหนดที่แก้ไข วงรอบข่าวกรองเรียกอีกอย่างว่ากระบวนการข่าวกรองโดยกระทรวงกลาโหมสหรัฐ (DoD) และหน่วยสวมเครื่องแบบ วงรอบข่าวกรองเป็นวิธีที่มีประสิทธิภาพในการประมวลผลข้อมูลและเปลี่ยนให้เป็นข่าวกรองที่เกี่ยวข้อง รวมถึงนำไปปฏิบัติได้

รูปแบบความคิด
-------------

กระบวนการหรือวงรอบข่าวกรอง
*ข่าวกรอง*สะท้อนถึงการกลั่นกรองความก้าวหน้าของข้อมูลและสารสนเทศ
### การอำนวยการ

ความต้องการข่าวกรองถูกกำหนดโดยผู้มีอำนาจตัดสินใจเพื่อให้บรรลุเป้าหมายของตน ซึ่งในรัฐบาลกลางสหรัฐ ความต้องการสามารถออกได้จากทำเนียบขาว หรือรัฐสภา[] ส่วนในเนโท ผู้บังคับบัญชาใช้ข้อกำหนด (บางครั้งเรียกว่าหัวข้อข่าวสารสำคัญ (EEIs)) เพื่อเริ่มต้นวงรอบข่าวกรอง

### การรวบรวม

เพื่อตอบสนองต่อข้อกำหนด เจ้าหน้าที่ข่าวกรองพัฒนาแผนการรวบรวมข่าวกรองโดยใช้แหล่งข้อมูลและวิธีการที่มีอยู่ และแสวงหาข่าวกรองจากหน่วยงานอื่น ๆ การรวบรวมประกอบด้วยข้อมูลจากหลากหลายสาขาของการรวบรวมข่าวกรอง เช่น การข่าวกรองทางบุคคล (HUMINT), การข่าวกรองทางภาพ (IMINT), ข่าวกรองอิเล็กทรอนิกส์ (ELINT), ข่าวกรองทางสัญญาณ (SIGINT), ข่าวกรองทางแหล่งข้อมูลเปิด (OSINT) เป็นต้น

### การประมวลผล

เมื่อแผนการรวบรวมดำเนินการและข้อมูลมาถึงแล้ว จะได้รับการประมวลผลเพื่อแสวงประโยชน์ สิ่งนี้เกี่ยวข้องกับการแปลสื่อข่าวกรองดิบจากภาษาต่างประเทศ, ประเมินผลความเกี่ยวข้องและความน่าเชื่อถือ ตลอดจนการตรวจเทียบข่าวกรองดิบเพื่อเตรียมพร้อมสำหรับการแสวงประโยชน์

### การวิเคราะห์

การวิเคราะห์กำหนดความสำคัญและนัยของข่าวกรองที่ประมวลผลแล้ว ผสานรวมโดยการรวมชิ้นส่วนของข้อมูลที่แตกต่างกันเพื่อระบุข้อมูลเคียงข้างและรูปแบบ แล้วตีความความสำคัญของความรู้ที่พัฒนาขึ้นใหม่

### การเผยแพร่ใช้ประโยชน์

ผลข่าวกรองสิ้นสุดมีหลายรูปแบบขึ้นอยู่กับความต้องการของผู้มีอำนาจตัดสินใจและข้อกำหนดในการรายงาน ระดับของความเร่งด่วนของข่าวกรองประเภทต่าง ๆ โดยทั่วไปแล้วจะกำหนดขึ้นโดยองค์การข่าวกรองหรือชุมชน ตัวอย่างเช่น กระดานข่าวข้อบ่งชี้และคำเตือน (I&W) จะต้องมีความสำคัญสูงกว่ารายงานประจำปี

### การป้อนกลับ

วัฏจักรข่าวกรองเป็นวงปิด; ได้รับข้อเสนอแนะจากผู้มีอำนาจตัดสินใจและแก้ไขข้อกำหนดที่ส่งออก

ดูเพิ่ม
-------

* การประเมินข่าวกรอง

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2017-04-29. สืบค้นเมื่อ 2021-07-23.
2. ↑  "Joint Publication 2-0, Joint Intelligence" (PDF). *Defense Technical Information Center (DTIC)*. Department of Defense. 22 June 2007. pp. GL–11. คลังข้อมูลเก่าเก็บจากแหล่งเดิม (PDF)เมื่อ 13 June 2016. สืบค้นเมื่อ February 22, 2013.
**สาลี่ใบอัลมอนด์** (ชื่อวิทยาศาสตร์: *Pyrus amygdaliformis* อังกฤษ: almond-leaved pear หรือ almond pear) เป็นไม้ผลในสกุลสาลี่ วงศ์ Rosaceae มีถิ่นกำเนิดในยุโรปใต้แถบทะเลเมดิเตอร์เรเนียนและเอเชียตะวันตก มีความสูง 3–10 เมตร (9.8–32.8 ฟุต) ออกดอกสีขาวในเดือนเมษายน – พฤษภาคม ผลมีรสขมและฝาด สามารถผสมกันได้กับแพร์ (*Pyrus communis*) และ *Pyrus pyraster*

อนุกรมวิธาน
-----------

สาลี่ใบอัลมอนด์ได้รับการอระบุชนิดอย่างเป็นทางการโดย Dominique Villars ในปีค.ศ. 1807

ชื่อทวินาม *Pyrus* หมายถึง *ต้นแพร์* *Amygdaliformis* มาจากภาษากรีกว่า *amugdalos* หมายถึง "ต้นอัลมอนด์" และ *forma* แปลว่า "รูปร่าง"

ลักษณะทางพฤกษศาสตร์
-------------------

ใบลักษณะแบบใบอัลมอนด์ รูปใบหอก ยาว
เป็นไม้ผลยืนต้นขนาดเล็ก เปลือกสีเทาเป็นเกล็ด ทรงพุ่มรี หรือกลม มีความทนทานต่อมลภาวะทางอากาศ ทนต่อความแล้ง ชอบดินที่ชื้นอุดมสมบูรณ์และมีการระบายน้ำได้ดี ทนต่อ pH ของดินได้มาก และต้องการการบำรุงรักษาเพียงเล็กน้อย

ใบสีเขียวเข้ม มีลักษณะเด่นคือ รูปใบหอก รียาว ปลายแหลม คล้ายใบอัลมอนด์ ขอบหยักละเอียด อาจมีลอนเล็กน้อย ยาวได้ถึง 6 ซม. และกว้าง 2 ซม.

ดอกสีขาว เป็นดอกกระเทย มีขนาดใหญ่ถึง 25 มม. และเป็นกลุ่มได้ถึง 12 ดอก

ผลกลมแป้น สีเขียวมะกอกออกน้ำตาลเหลือง มีจุดประปรายลักษณะเดียวกับผลสาลี่ทั่วไป มักออกติด ๆ กันเป็นพวง ก้นมีขั้วผล (sepal) ขนาดใหญ่ติดอยู่เห็นได้ชัดเจน

การใช้ประโยชน์
--------------

ในทางภูมิสถาปัตย์ มักใช้สาลี่ใบอัลมอนด์ *(Pyrus amygdaliformis)* ในฐานะไม้ดอกขนาดเล็กที่ออกดอกในฤดูใบไม้ผลิในสวน

ในทางนิเวศวิทยาดอกสาลี่ใบอัลมอนด์ เป็นที่ดึงดูดแมลงผสมเกสร ผลของต้นไม้นี้เป็นที่ดึงดูดของนกและสัตว์เลี้ยงลูกด้วยนมบางชนิด

อ้างอิง
-------

1. 1 2 3  "*Pyrus amygdaliformis*". *Germplasm Resources Information Network (GRIN)*. Agricultural Research Service (ARS), United States Department of Agriculture (USDA). สืบค้นเมื่อ September 21, 2013.
2. ↑  "*Pyrus amygdaliformis*" at EOL [17/03/2013].
3. ↑  Dostálek, Jiří (1980). "*Pyrus spinosa* und ihre Hybriden in Südwestbulgarien". *Folia Geobotanica & Phytotaxonomica* (ภาษาเยอรมัน). **15** (1): 59–73. doi:10.1007/BF02853139. JSTOR 4180153. S2CID 24838387.
4. 1 2 3 4 5 6  "Pyrus amygdaliformis". *landscape architect's pages* (ภาษาอังกฤษ). 2014-06-09.
5. ↑  Nurseries, Jurassicplants. "Pyrus amygdaliformis - Almond leaved Pear". *Jurassicplants Nurseries* (ภาษาอังกฤษ). คลังข้อมูลเก่าเก็บจากแหล่งเดิมเมื่อ 2021-04-26. สืบค้นเมื่อ 2021-04-26.
6. ↑  "Pyrus amygdaliformis, Mandelblättrige Birne". *www.tropengarten.de*.

|  |  |
| --- | --- |
| การแยกแยะหน่วยอนุกรมวิธาน | 
* Wikidata: Q2294122
* Wikispecies: Pyrus spinosa
* EPPO: PYUSP
* GBIF: 5362560
* GRIN: 448614
* iNaturalist: 335885
* IPNI: 731262-1
* IRMNG: 10182014
* IUCN: 173015
* NCBI: 1143245
* POWO: urn:lsid:ipni.org:names:731262-1

 |
**วงประโคม**คือวงดนตรีที่ใช้ประกอบงานพระราชพิธีและแสดงถึงพระราชอิสริยยศของพระมหากษัตริย์และพระราชวงศ์ ตลอดจนถึงขุนนางข้าราชการชั้นผู้ใหญ่ ที่ทรงพระกรุณาโปรดเกล้าฯ

ตามความเชื่อของศาสนาพราหมณ์ฮินดู ว่า พระมหากษัตริย์ พระราชวงศ์ ขุนนางชั้นผู้ใหญ่ เมื่อเสียชีวิตไป จะกลับสู่สรวงสวรรค์ จึงต้องมีการประโคมเพื่อส่งดวงวิญญานกลับสู่สรวงสวรรค์

ประเภทของวงประโคม
-----------------

แต่เดิมวงประโคมมีอยู่ 3 ประเภทด้วยกันคือวงสังข์แตรวงปี่ไฉนกลองชนะและวงกลองสี่ปี่หนึ่ง(ปัจจุบันไม่ได้ใช้แล้ว) โดยวงสังข์แตรมีเครื่องดนตรีดังนี้

1. สังข์ 1 ขอน
2. แตรงอน 2 คัน
3. แตรฝรั่ง 4 ใบ

วงปี่ไฉนกลองชนะมีเครื่องดนตรีดังนี้

1. ปี่ไฉน 1 เลา
2. กลองสองหน้า 1 ใบ
3. กลองชนะ(ตามแต่พระอิสริยยศ)

ต่อมา นับตั้งแต่งานพระราชพิธีพระราชทานเพลิงพระศพ สมเด็จเจ้าฟ้าฯ กรมหลวงนราธิวาสราชนครินทร์ จึงได้มีการนำวงปี่พาทย์นางหงส์ร่วมประโคมด้วย

การประโคมย่ำยาม
---------------

การประโคมย่ำยามนั้นเริ่มด้วยวงแตรสังข์และวงปี่ไฉนกลองชนะเป็นวงประโคมลำดับที่ 1 โดยจะทำหน้าที่สลับกันบรรเลง และวงปี่พาทย์นางหงส์เป็นวงประโคมลำดับที่ 2

การประโคมย่ำยามนั้นจะประโคมทุกๆ 3 ชั่วโมงดังนี้

* ยามที่ 1 เวลา 06.00 น.
* ยามที่ 2 เวลา 09.00 น.
* ยามที่ 3 เวลา 12.00 น.
* ยามที่ 4 เวลา 15.00 น.
* ยามที่ 5 เวลา 18.00 น.
* ยามที่ 6 เวลา 21.00 น.
* ยามที่ 7 เวลา 24.00 น.

การประโคมมี อยู่หลายประเภท ตามชั้นยศ-พระราชอิสริสยศ-พระบรมราชอิสริยยศ ดังต่อไปนี้

1.ถ้าผู้ตาย ได้รับพระราชทาน หีบทองทึบ , โกศโถ และ โกศแปดเหลี่ยม เครื่องประโคมจะประกอบด้วย ปี่ไฉน , กลองชนะ , เปิง (ตีจังหวะ สามไม้หนีสี่ไม้ไล่)

2. ถ้าผู้ตายได้รับพระราชทาน โกศไม้สิบสอง , โกศราชวงศ์ , โกศมณฑป , โกศกุดั่น - พระโกศทองใหญ่ เครื่องประโคมจะประกอบด้วย สังข์(ผู้ตายต้องเป็นพระราชวงศ์ตั้งแต่หม่อมเจ้าขึ้นไป) , แตรงอน , แตรฝรั่ง , ปี่ไฉน , กลองชนะ , เปิง (ตีจังหวะ ติ๊งเปิง)

\*ในพระราชพิธีประโคมย่ำยาม พระบรมศพของ พระมหากษัตริย์ จะเพิ่ม "มโหระทึก" เข้าไปด้วย ซึ่งสงวนไว้สำหรับพระมหากษัตริย์ เท่านั้น \*

อ้างอิง
-------

1. ↑  "การบรรเลงดนตรีไทยในงานพระศพสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์". คลังข้อมูลเก่าเก็บจากแหล่งเดิมเมื่อ 2009-05-27. สืบค้นเมื่อ 2010-09-05.
2. ↑  "การบรรเลงดนตรีไทยในงานพระศพ". คลังข้อมูลเก่าเก็บจากแหล่งเดิมเมื่อ 2008-07-19. สืบค้นเมื่อ 2010-09-05.

| * ด
* ค
* ก
วงดนตรีไทย |
| --- |
| วงปี่พาทย์ | 
* วงปี่พาทย์ชาตรี
* วงปี่พาทย์ไม้แข็ง
	+ วงปี่พาทย์ไม้แข็งเครื่องห้า
	+ วงปี่พาทย์ไม้แข็งเครื่องคู่
	+ วงปี่พาทย์ไม้แข็งเครื่องใหญ่
* วงปี่พาทย์เสภา
* วงปี่พาทย์ไม้นวม
* วงปี่พาทย์มอญ
	+ วงปี่พาทย์มอญเครื่องห้า
	+ วงปี่พาทย์มอญเครื่องคู่
	+ วงปี่พาทย์มอญเครื่องใหญ่
* วงปี่พาทย์นางหงส์
* วงปี่พาทย์ดึกดำบรรพ์

 |
| วงเครื่องสาย | 
* วงเครื่องสายวงเล็ก
	+ วงเครื่องสายเครื่องเดี่ยว
* วงเครื่องสายเครื่องคู่
* วงเครื่องสายประสม
* วงเครื่องสายปี่ชวา

 |
| วงมโหรี | 
* วงมโหรีเครื่องสาม
* วงมโหรีเครื่องสี่
* วงมโหรีเครื่องหก
* วงมโหรีเครื่องแปด
* วงมโหรีวงเล็ก
* วงมโหรีเครื่องคู่
* วงมโหรีเครื่องใหญ่

 |
| อื่น ๆ | 
* วงบัวลอย
* วงขับไม้
* วงเครื่องสูง
* วงปี่ชวากลองแขก
* วงกันตรึม

 |
**ประชาธิปไตยแบบโซเวียต** หรือ**ประชาธิปไตยแบบสภา** เป็นระบบการเมืองซึ่งสภา (soviet, โซเวียต) ที่มาจากการเลือกตั้งทางตรงเป็นผู้ใช้อำนาจปกครอง สภารับผิดชอบโดยตรงต่อผู้เลือกตั้ง และถูกผูกมัดด้วยคำสั่งโดยใช้แบบจำลองการมีผู้แทนที่ได้รับมอบหมาย อาณัติแบบเด็ดขาด (imperative mandate) เช่นนี้แตกต่างจากอาณัติเสรี (free mandate) ซึ่งผู้แทนที่ได้รับเลือกตั้งรับผิดชอบต่อมโนธรรมของตนเท่านั้น ผู้แทนอาจถูกไล่ออกจากตำแหน่งหรือถูกออกเสียงถอดถอนเมื่อใดก็ได้

ในประชาธิปไตยแบบโซเวียต ผู้ออกเสียงจัดระเบียบเป็นหน่วยพื้นฐาน ตัวอย่างของหน่วยเหล่านี้เช่น คนงานของบริษัท ๆ หนึ่ง, ผู้อยู่อาศัยในเขต ๆ หนึ่ง หรือทหารในค่าย ๆ หนึ่ง ผู้ออกเสียงส่งผู้แทนเป็นผู้ปฏิบัติหน้าที่สาธารณะ ซึ่งปฏิบัติหน้าที่เป็นสภานิติบัญญัติ รัฐบาลและศาลในคน ๆ เดียว โดยไม่มีการแยกใช้อำนาจตามแบบประชาธิปไตยของจอห์น ล็อกและมงแต็สกีเยอ สภานี้มีการเลือกตั้งในหลายระดับ คือในระดับที่อยู่อาศัยและธุรกิจจะส่งไปยังสภาท้องถิ่นในสภาเต็มคณะ (plenary assembly) และสภาเหล่านี้จะส่งผู้แทนสมาชิกไปในสภาระดับสูงขึ้นไป ระบบผู้แทนนี้ดำเนินต่อไปจนถึงสภาโซเวียตในระดับรัฐ กระบวนการเลือกตั้งจึงเกิดขึ้นจากระดับล่างขึ้นบน ระดับของสภาปกติมักขึ้นอยู่กับระดับการบริหารราชการแผ่นดิน

อ้างอิง
-------

1. ↑  "The Structure of the Soviet State". *www.marxists.org*. สืบค้นเมื่อ 2020-01-18.
2. ↑  Swearer, Howard R. (1961). "The Functions of Soviet Local Elections". *Midwest Journal of Political Science*. **5** (2): 129–149. doi:10.2307/2109266. ISSN 0026-3397. JSTOR 2109266.
**ท้าวบุญเรือง** เป็นพระราชโอรสในพระเจ้าติโลกราช และเป็นพระราชบิดาในพญายอดเชียงราย พระมหากษัตริย์ล้านนาพระองค์ที่ 10 แห่งราชวงศ์มังราย

พระประวัติ
----------

ท้าวบุญเรืองเป็นพระราชโอรสในพระเจ้าติโลกราช ดำรงตำแหน่งเป็นเจ้าราชบุตร มีพระโอรสเพียงพระองค์เดียวคือท้าวยอดเมือง ที่ต่อมาครองราชย์เป็นพญายอดเชียงราย

ท้าวบุญเรืองได้ครองเมืองเชียงรายในฐานะเจ้าราชบุตรซึ่งเป็นอุปราช ท้าวบุญเรืองมีบทบาทในการทำศึกสงครามร่วมกับท้าวยอดเมืองพระโอรสหลายครั้ง ในปลายรัชสมัยของพระเจ้าติโลกราชได้การประหารชีวิตบุคคลสำคัญหลายคนที่เคยร่วมศึกกันมา ซึ่งหนึ่งในนั้นคือท้าวบุญเรือง ซึ่งถูกคุมขังที่เมืองน้อย (ปัจจุบันอยู่ในอำเภอปาย จังหวัดแม่ฮ่องสอน) ก่อนถูกประหารชีวิตโดยมีความผิดโทษฐานคิดการก่อกบฏกับพระบิดา จากเหตุการณ์ดังกล่าวทำให้ท้าวยอดเมืองเสียพระทัยมากจึงได้สร้างวัดบริเวณตำแหน่งกาลกิณีเมือง ทางทิศตะวันตกเฉียงใต้ของเมืองเชียงใหม่

อ้างอิง
-------

1. ↑  "จารึกวัดพวกชอด". *ฐานข้อมูลจารึกในประเทศไทย ศูนย์มานุษยวิทยาสิรินธร (องค์มหาชน)*. สืบค้นเมื่อ 12 พฤศจิกายน 2559. `{{cite web}}`: ตรวจสอบค่าวันที่ใน: `|accessdate=` (help)[*ลิงก์เสีย*]
2. ↑  สรัสวดี อ๋องสกุล. *พื้นเมืองเชียงแสน*, หน้า 157
3. ↑  "พบหม้อใส่แหวนรัตนชาติใน "เมืองน้อย" ที่คุมขังโอรสพระเจ้าติโลกราชผู้ถูกใส่ร้ายจนโดนประหาร". *มติชนออนไลน์*. 29 มกราคม 2560. สืบค้นเมื่อ 30 มกราคม 2560. `{{cite web}}`: ตรวจสอบค่าวันที่ใน: `|accessdate=` และ `|date=` (help)
4. ↑  สมโชติ อ๋องสกุล และสรัสวดี อ๋องสกุล. *วัดในทักษาเมือง*, หน้า 42
**แมตทิว เจมส์ อัปสัน** (อังกฤษ: Matthew James Upson) เกิดเมื่อวันที่ 18 เมษายน 1979 เป็นอดีตนักฟุตบอลชาวอังกฤษ ตำแหน่งกองหลัง โดยเป็นหนึ่งในผู้เล่นทีมชาติอังกฤษ ชุดฟุตบอลโลก 2010

อัปสันเริ่มต้นเล่นฟุตบอลอาชีพกับสโมสรฟุตบอลลูตัน ทาวน์ ซึ่งเป็นสโมสรฟุตบอลในเบดฟอร์ดเชียร์ ก่อนที่ในเดือนพฤษภาคม ปี ค.ศ. 1997 เขาจะย้ายมาเล่นให้กับสโมสรในระดับพรีเมียร์ลีกอย่างอาร์เซนอลด้วยค่าตัว 2 ล้านปอนด์ แต่ก็ไม่อาจสอดแทรกตัวเองให้เป็นสมาชิกในทีมชุดใหญ่อย่างถาวรได้ โดยเขาลงสนามให้อาร์เซนอลไปเพียง 57 นัด ตลอดช่วงเวลา 6 ฤดูกาล และถูกปล่อยให้ไปเล่นกับ นอตทิงแฮม ฟอร์เรส, คริสตัล พาเลซ และเรดิง ด้วยสัญญายืมตัว

ต่อมาเขาย้ายไปเล่นให้กับเบอร์มิงแฮม ซิตีในปี ค.ศ. 2003 และเป็นผู้เล่นตัวหลักของทีม จนก้าวขึ้นไปติดทีมชาติอังกฤษ กระทั่งสโมสรต้องตกชั้นจากพรีเมียร์ลีกในปี ค.ศ. 2006 เขาจึงย้ายไปเล่นให้กับเวสต์แฮม ยูไนเต็ดด้วยค่าตัว 7.5 ล้านปอนด์ ในเดือนมกราคม ค.ศ. 2007 และได้รับการแต่งตั้งให้เป็นกัปตันทีมต่อจากลูคัส นีล กองหลังชาวออสเตรเลีย ที่ย้ายออกจากทีมไปในปี ค.ศ. 2009

หลังจบฤดูกาล 2010–2011 เวสต์แฮม ยูไนเต็ด ต้องตกชั้นจากพรีเมียร์ลีก แมตทิว อัปสัน ที่หมดสัญญากับสโมสรได้ย้ายไปเล่นให้กับสโตก ซิตี ในฤดูกาล 2011–2012 และย้ายไปเล่นให้กับไบรตัน แอนด์ โฮฟ อัลเบียนในระดับอีเอฟแอล แชมเปียนชิป ก่อนที่ในฤดูกาล 2014–2015 จะย้ายมาเล่นในระดับพรีเมียร์ลีกอีกครั้งกับเลสเตอร์ซิตี ในวัย 35 ปี

แหล่งข้อมูลอื่น
---------------

* สถิติของ Matthew Upson ที่ Soccerbase
* Matthew Upson Profile เก็บถาวร 2009-02-17 ที่ เวย์แบ็กแมชชีน at whufc.com
* Premier League profile เก็บถาวร 2012-10-01 ที่ เวย์แบ็กแมชชีน
* Matthew Upson career profile
นักดนตรี
**ไฟฟ์** (อังกฤษ: Five หรือเขียนว่า 5ive) เป็นวงป็อป/บอยแบนด์ จากอังกฤษประกอบด้วยสมาชิก 5 คน ที่ก่อตั้งวงในปี ค.ศ. 1997 โดยทีมงานที่ก่อตั้งวงสไปซ์เกิลส์ เซ็นสัญญากับไซมอน โคเวลล์ วงประสบความสำเร็จพอควรทั่วโลก โดยเฉพาะอย่างยิ่งในสหราชอาณาจักร บางส่วนในยุโรป รัสเซีย บางส่วนในเอเชีย บราซิล อิสราเอล ออสเตรเลีย นิวซีแลนด์และสหรัฐอเมริกา พวกเขาแตกวงเมื่อวันที่ 27 กันยายน ค.ศ. 2001 มียอดขายเกือบ 20 ล้านชุด มีซิงเกิลติดท็อป 10 อยู่ 11 ซิงเกิล และมีอัลบั้มติดท็อป 10 อยู่ 4 อัลบั้มในสหราชอาณาจักร 

สมาชิก 5 คนของวงประกอบด้วยสก็อตต์ โรบินสัน, ริตชี เนวิลล์, เจสัน 'เจ' บราวน์, ริชาร์ด 'เอบส์' บรีนและฌอน คอนลอน ต่อมาสมาชิกดั้งเดิม 4 คนกลับมารวมตัวกันใหม่เมื่อวันที่ 27 กันยายน ค.ศ. 2006 แต่หลังจาก 7 เดือนที่กลับมา ไฟฟ์ก็ประกาศผ่านทางเว็บไซต์ทางการของวงว่าวงได้แยกกันอีกครั้ง

สมาชิก
------

| สมาชิก | 1997 | 1998 | 1999 | 2000 | 2001 |  | 2006 | 2007 |  | 2012 | 2013 | 2014 |
| --- | --- | --- | --- | --- | --- | --- | --- | --- | --- | --- | --- | --- |
|  | **Abz Love** (1997–2001, 2006–2007, 2012–ปัจุจบัน ) |  |  |  |  |  |
|  | **Ritchie Neville** (1997–2001, 2006–2007, 2012–ปัจุจบัน ) |  |  |  |  |  |
|  | **Scott Robinson**(1997–2001, 2006–2007, 2012–ปัจุจบัน ) |  |  |  |  |  |
|  | **Sean Conlon**(1997–2001, 2012–ปัจุจบัน) |  |  |  |
|  | J Brown(1997–2001, 2006–2007) |  |  |  |  |
|

* Note: those in **bold** are current members.

อัลบั้ม
-------

* 5ive (1998)
* Invincible (1999)
* Kingsize (2001)

ทัวร์
-----

Main
* 5ive in Tour (1998–1999)
* Invincible Tour (2000)
* 5ive Greatest Hits Tour (2013–2014)

Co-headlining
* The Big Reunion (2013)

อ้างอิง
-------

1. ↑  "Five Fan Site". *Five no more*. คลังข้อมูลเก่าเก็บจากแหล่งเดิมเมื่อ 2021-03-08. สืบค้นเมื่อ 20 May 2007.
**การแผลงเป็นอาหรับ** (อังกฤษ: Arabization, อาหรับ: تعريب *taʻrīb* *ตะอ์รีบ*) คือการทำให้ประชากรที่เดิมทีไม่ใช่ชาวอาหรับ กลายเป็นประชากรที่พูดภาษาอาหรับ และมีวัฒนธรรมแบบชาวอาหรับ โดยในอดีต การแผลงเป็นอาหรับมักเกิดขึ้นหลักจากการที่ชาวอาหรับ ซึ่งอดีตอาศัยในอยู่บริเวณอาระเบีย (บริเวณประเทศซาอุดีอาระเบียและเยเมนปัจจุบัน) ได้พิชิตดินแดนต่าง ๆ ในช่วงการเผยแพร่ของศาสนาอิสลามในศตวรรษที่ 7 ดินแดนเหล่านี้ได้แก่ แอฟริกาเหนือ (เช่น อียิปต์ มอร็อกโค แอลจีเรีย ตูนิเซีย) อิรัก จอร์แดน ซีเรีย เลบานอน เป็นต้น โดยประชากรในดินแดนเหล่านี้ ไม่ได้พูดภาษาอาหรับหรือถือวัฒนธรรมอาหรับมาก่อน อาทิ ก่อนการพิชิตดินแดนโดยชาวอาหรับ ประชากรอียิปต์ส่วนใหญ่พูดภาษาคอปต์ ส่วนประชากรซีเรียส่วนใหญ่พูดภาษาอราเมอิก

อ้างอิง
-------

1. ↑  Haeri, N. (2003). Creating Contemporaneity. In Sacred Language, Ordinary People (pp. 73-111). Palgrave Macmillan US.
2. ↑  Wilken, R. L. (2012). The first thousand years: a global history of Christianity. Yale University Press.
3. ↑  Wilken, R. L. (2012). The first thousand years: a global history of Christianity. Yale University Press.
**พระทองอยู่** เป็นพระภิกษุวัดถนนสุธาราม ตำบลโผงเผง อำเภอป่าโมก จังหวัดอ่างทอง และเป็นผู้แต่งมหาเวสสันดรชาดก กัณฑ์ทานกัณฑ์

ประวัติ
-------

มหาเวสสันดรชาดก กัณฑ์ทานกัณฑ์ ไม่ปรากฎนามผู้แต่ง ด้วยเหตุที่ไม่มีหลักฐานแน่นอนว่าผู้แต่งเป็นใคร ทราบเพียงแต่ว่าเป็นภิกษุที่อยู่วัดถนน ซึ่งเป็นวัดเก่าแก่ตั้งอยู่ทางฝั่งตะวันตกของแม่น้ำสีกุก อันเป็นเขตติดต่อระหว่างจังหวัดพระนครศรีอยุธยาและจังหวัดอ่างทองจึงใช้ชื่อผู้แต่งกัณฑ์ทานกัณฑ์ว่า สำนักวัดถนน

เรื่องผู้แต่งกัณฑ์ทานกัณฑ์นี้ จากสอบถามผู้เฒ่าผู้แก่ในละแวกบ้านใกล้วัดถนนพอจะทราบเค้าประวัติของท่านผู้แต่งว่า ชื่อ ทองอยู่ เกิดที่บ้านไผ่จำศีล อำเภอวิเศษชัยชาญ จังหวัดอ่างทอง เกิดเมื่อ พ.ศ. 2300 ในสมัยปลายแผ่นดินสมเด็จพระเจ้าอยู่หัวบรมโกศ เมื่ออายุประมาณ 8-9 ปี ได้ไปศึกษาเล่าเรียนที่จังหวัดพระนครศรีอยุธยา เมื่ออายุประมาณ 10-11 ปี ได้บรรพชาเป็นสามเณรประจวบกับกรุงศรีอยุธยาแตกเมื่อ พ.ศ. 2310 ประชาชนอพยพหนีภัยสงครามไปอยู่ตามชนบทและในกรุงศรีอยุธยาเกิดขัดสนเสบียงอาหาร สามเณรทองอยู่จึงจำเป็นต้องเดินทางกลับบ้านเกิด ที่ตำบลไผ่จำศีล การเดินทางในครั้งนั้นต้องเดินทางผ่านตำบลโผงเผง ที่บ้านนี้มีวัดอยู่วัดหนึ่ง เรียกว่า "วัดถนน" สามเณรทองอยู่ได้พักที่วัดนี้ ในขณะนั้นวัดถนนเกือบจะเป็นวัดร้าง มีสามเณรรูปหนึ่งคอยดูแลรักษา เณรรูปนี้ได้ชวนสามเณรทองอยู่มาอยู่ด้วยกัน แต่สามเณรทองอยู่ผัดว่าขออุปสมบทเป็นพระภิกษุก่อน ต่อมาประมาณ พ.ศ. 2321 ในแผ่นดินสมเด็จพระเจ้าตากสินมหาราช ท่านจึงได้อุปสมบทและมาอยู่วัดถนน และได้แต่งมหาเวสสันดรชาดก กัณฑ์ทานกัณฑ์

พระทองอยู่นับว่าเป็นสถาปนิกชั้นเยี่ยมท่านหนึ่ง ท่านจึงได้สร้างเจดีย์ไว้องค์หนึ่ง ซึ่งนับว่าเป็นเจดีย์ที่งดงามปรากฏอยู่หน้าพระวิหารวัดถนน ถึงกับมีผู้มาวาดรูปไปเป็นแบบก่อสร้าง ในด้านวรรณกรรม นอกจากท่านได้แต่งร่ายยาวมหาเวสสันดรชาดก กัณฑ์ทานกัณฑ์แล้ว ยังแต่งบททำขวัญนาคไว้อย่างไพเราะอีกด้วย

อ้างอิง
-------

1. ↑  ศรัณยา หอสกุล (28 กรกฎาคม 2021). "ประวัติผู้แต่ง". blogspot. สืบค้นเมื่อ 5 มกราคม 2012.
2. ↑  ธัญพร เขียนพรมมา (28 กรกฎาคม 2021). "ประวัติผู้แต่งมหาเวสสันดรชาดกทั้ง 13 กัณฑ์". blogspot. สืบค้นเมื่อ 5 มกราคม 2012.
3. ↑  มาลัย รอดประดิษฐ์ (28 กรกฎาคม 2021). "ประวัติผู้แต่ง มหาเวสสันดรชาดก". blogspot. สืบค้นเมื่อ 9 กุมภาพันธ์ 2013.
ทางเข้าสู่กลุ่มถ้ำพีคอกสปริงส์
**การดำน้ำในถ้ำ** (อังกฤษ: cave diving) เป็นการดำน้ำในถ้ำที่เต็มไปด้วยน้ำ ซึ่งอาจจะเป็นกีฬาเอ็กซ์ตรีม, วิธีการสำรวจถ้ำที่ถูกน้ำท่วมเพื่อการตรวจสอบทางวิทยาศาสตร์ หรือสำหรับการค้นหาและการกู้คืนของนักดำน้ำที่หายไปขณะดำน้ำด้วยสาเหตุใดสาเหตุหนึ่ง อุปกรณ์ที่ใช้จะแตกต่างกันโดยขึ้นอยู่กับสถานการณ์ ตั้งแต่การหายใจด้วยลมหายใจถึงการดำน้ำแบบมีสายอากาศที่ต่อมาจากเครื่องอัดอากาศบนผิวน้ำ แต่เกือบทุกการดำน้ำในถ้ำจะทำโดยใช้อุปกรณ์ดำน้ำ ซึ่งมักจะอยู่ในการกำหนดค่าเฉพาะ ส่วนการดำน้ำในถ้ำแบบสันทนาการโดยทั่วไปถือว่าเป็นประเภทของการดำน้ำทางเทคนิค เนื่องจากไม่มีผิวน้ำที่ว่างระหว่างการดำน้ำเป็นส่วนใหญ่ และมักเกี่ยวข้องกับการบีบอัด

การดำน้ำในถ้ำมีต้นกำเนิดมาจากสหราชอาณาจักร โดยเกิดจากกิจกรรมสำรวจถ้ำ ส่วนต้นกำเนิดในสหรัฐมีความเกี่ยวข้องกับการดำน้ำมากขึ้น เมื่อเทียบกับการดำน้ำลึกและกิจกรรมสำรวจถ้ำ พบว่ามีนักดำน้ำในถ้ำค่อนข้างน้อย นี่เป็นเพราะส่วนหนึ่งของอุปกรณ์พิเศษและชุดทักษะที่จำเป็น รวมถึงบางส่วนจากความเสี่ยงสูงเนื่องจากสภาพแวดล้อมที่เฉพาะเจาะจง

แม้จะมีความเสี่ยงเหล่านี้ แต่ถ้ำที่เต็มไปด้วยน้ำก็มักจะดึงดูดนักดำน้ำ, นักสำรวจถ้ำ และนักถ้ำวิทยา เนื่องจากสภาพธรรมชาติที่ยังไม่ได้สำรวจของพวกเขา และท้าทายนักดำน้ำในการดำน้ำทางเทคนิค โดยถ้ำใต้น้ำมีลักษณะทางกายภาพที่หลากหลาย และอาจมีสัตว์น้ำที่ไม่สามารถพบในที่อื่น

แหล่งที่มา
----------

* "Skin Diver Killed in Submerged Cave", *The New York Times*, 16 May 1955, Page 47.
* *Basic Cave Diving: A Blueprint for Survival*, Sheck Exley 1977.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**การดำน้ำในถ้ำ**

* Atlas of Caves Worldwide caveatlas.com
	+ Florida Cave & Cavern List caveatlas.com
* Article เก็บถาวร 2008-10-31 ที่ เวย์แบ็กแมชชีน Cave Diving Group, UK, 28 March 2010
	+ Cave Diving Group manual เก็บถาวร 2011-06-11 ที่ เวย์แบ็กแมชชีน Cave Diving Group, UK,
* Woodville Karst Plain Project non profit organization about North Florida's underwater cave systems
* Wakulla system Todd Kincaid, University of Wyoming
* Global Underwater Explorers non profit organization in Florida, education and exploration; Project Baseline, online spatial database of global underwater conditions
* International Underwater Cave Rescue and Recovery (IUCRR) International non profit organization registered in Florida
* brief cave diving article เก็บถาวร 2020-10-27 ที่ เวย์แบ็กแมชชีน Divetime.com, 2009-03-20
* A cavern dive video YouTube
* Cave Diving Down Under (Australia) social media site for cave diving in Australia
* Dominican Republic Speleological Society
* Deep in the dark Social media site for cave divers, locations and conditions of caves, articles on learning to cave dive
**พระตำหนักอากาซากะ** หรือ **พระที่นั่งเนินแดง** (ญี่ปุ่น: 赤坂離宮; โรมาจิ: *Akasaka rikyu*; ทับศัพท์: อากาซาการิกีว) หรือที่รู้จักกันในชื่อ **ทำเนียบรับรอง** (ญี่ปุ่น: 迎賓館; โรมาจิ: *Geihinkan*; ทับศัพท์: เกฮิงกัง) เป็นอดีตพระตำหนักในเขตพระราชฐานอากาซากะในเขตมินาโตะ กรุงโตเกียว ปัจจุบันเป็นสถานที่รับรองการมาเยือนอย่างเป็นทางการของอาคันตุกะระดับสูงของรัฐบาลญี่ปุ่น และยังถือเป็นหนึ่งในอาคารที่ใหญ่ที่สุดที่ก่อสร้างขึ้นในยุคเมจิ

น้ำพุและสวนหลังพระตำหนัก
แรกเริ่มถูกสร้างขึ้นโดยรับสั่งของจักรพรรดิเมจิเพื่อเป็นที่ประทับของมกุฎราชกุมารในปี พ.ศ. 2442 ก่อสร้างด้วยสถาปัตยกรรมแบบนีโอบารอกตามแบบอย่างตะวันตก ในตอนแรกนั้น มันถูกเรียกว่า **พระราชวังโทงู** (วังมกุฎราชกุมาร) โดยมกุฎราชกุมารฮิโรฮิโตะ ซึ่งทรงเป็นผู้สำเร็จราชการแผ่นดินในขณะนั้น ได้เริ่มพำนักที่พระตำหนักแห่งนี้ในเดือนกันยายน พ.ศ. 2466 จนถึงกันยายน พ.ศ. 2471 สองเดือนก่อนบรมราชาภิเษก ซึ่งในช่วงที่ทรงพำนักอยู่ที่พระราชวังแห่งนี้ พระองค์ทรงอภิเษกสมรสและมีพระราชธิดาสองพระองค์

ภายหลังสงครามโลกครั้งที่สอง อาคารพระตำหนักก็ถูกถอดออกจากรายชื่อเขตพระราชฐาน และใช้เป็นที่ทำการของหน่วยงานรัฐบาลหลายหน่วย เช่น หอสมุดสภานิติบัญญัติแห่งชาติ สำนักงานกฤษฎีกา เป็นต้น เมื่อเศรษฐกิจของประเทศเริ่มฟื้นตัวจากสงครามโลก รัฐบาลก็มีแนวคิดที่จะจัดตั้งทำเนียบรับรองของรัฐบาล ในขณะนั้น รัฐบาลได้เลือกอดีตที่ประทับของเจ้าชายยาซูฮิโกะ เจ้าอาซากะ (ปัจจุบันเป็นพิพิธภัณฑ์ศิลปะเทเอ็ง) เป็นทำเนียบรับรอง แต่เนื่องจากตระหนักได้มีขนาดที่คับแคบเกินจุดประสงค์ จึงมีความคิดที่จะบูรณะพระตำหนักอากาซากะขึ้นเป็นทำเนียบรับรองแห่งใหม่ อาคันตุกะคนแรกที่ได้พำนักในทำเนียบรับรองแห่งนี้คือ ประธานาธิบดีเจอรัลด์ ฟอร์ดแห่งสหรัฐอเมริกา

พระตำหนักแห่งนี้ได้รับการขึ้นทะเบียนให้เป็นสมบัติประจำชาติญี่ปุ่น ในเดือนธันวาคม พ.ศ. 2552

* 
* 
*

อ้างอิง
-------

1. 1 2  "国宝・重要文化財（建造物）の指定について" (PDF) (ภาษาญี่ปุ่น). Tokyo: Agency for Cultural Affairs. October 16, 2009. คลังข้อมูลเก่าเก็บจากแหล่งเดิม (PDF)เมื่อ 2010-10-08. สืบค้นเมื่อ 2015-09-21.
2. ↑  昭和聖徳記念財団 (Showa Memorial Foundation). "6月公開「山本内閣親任式の図」" (ภาษาญี่ปุ่น). สืบค้นเมื่อ March 4, 2010.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ Akasaka Palace

* Cabinet Office's official site (with photo gallery)

  


| * ด
* ค
* ก
พระราชวังและพระราชฐานในประเทศญี่ปุ่น |
| --- |
| วังที่ประทับ | 
* พระราชวังหลวงโตเกียว
* พระราชวังโทงู
* พระตำหนักอากาซากะ
* พระราชวังอาโอยามะ
* พระราชฐานฮิงะชิ
* พระราชฐานซัมบันโช
* พระราชฐานทากานาวะ
* พระราชวังหลวงเกียวโต
* พระราชวังโอมิยะ
* พระราชวังหลวงเซนโต
* พระตำหนักคัตสึระ
* พระตำหนักชูงะกุอิน
* พระตำหนักนะซุ
* พระตำหนักฮายามะ
* พระตำหนักซุซุกิ

 |  |
| วังในอดีต | 
* พระตำหนักอะกะซะกะ
* พระราชวังหลวงเฮอัง
* พระราชวังฟุกุฮะระ
* พระราชวังฟุจิวะระ
* พระราชวังเฮโจ
* พระราชวังนะงะโอะกะ
* พระราชวังนะงะระโทะโยะซะกิ
* พระราชวังนะนิวะ
* พระราชวังคุดะระ
* พระราชวังคุนิ
* พระราชวังโอสึ
* หมู่พระราชวังอะซุกะ
* พระราชวังหลวงซะกะ
* พระราชวังชิงะระกิ
* พระราชวังทะกะสึ
* พระราชวังเทเอน

 |
**เดอะพาวเวอร์พัฟฟ์เกิลส์** (อังกฤษ: The Powerpuff Girls) เป็นการ์ตูนจากสหรัฐอเมริกา เขียนโดย Nick Jennings และ Bob Boyleเริ่มออกอากาศทางการ์ตูนเน็ตเวิร์ก ได้ออกอากาศในวันที่ 4 เมษายน พ.ศ. 2559 (ค.ศ. 2016) ถึง ปัจจุบัน ปัจจุบันยังคงฉายที่ช่องบูมเมอแรง (ประเทศไทย)

ตัวละคร
-------

### เดอะพาวเวอร์พัฟฟ์เกิลส์

บลอสซัม (Blossom)เด็กหญิงอายุ 5 ขวบ ทั้งยังเป็นผู้นำของพาวเวอร์พัฟฟ์เกิลส์อีกด้วย ลักษณะของบลอสซัมคือ ไว้ผมยาวและมีผมสีส้ม ใส่ชุดสีชมพู ตาสีชมพู ผูกโบว์สีแดงที่ผม บลอสซัมเป็นผู้นำกลุ่มพาวเวอร์พัฟฟ์เกิลส์ มีความเป็นผู้นำสูงจนเกินไป ด้วยลักษณะนิสัยของเธอนี่เองที่ทำให้เธอดูเหมือนเป็นพี่สาวของบับเบิลส์และบัตเตอร์คัพ แต่จริง ๆ แล้วทั้ง 3 คนเกิดมาพร้อมกัน มีพลังไอเย็นน้ำแข็ง ที่ต่างจากบัตเตอร์คัพและบับเบิลส์
บัตเตอร์คัพ (Buttercup)เด็กหญิงอายุ 5 ขวบ ไว้ผมสั้น มีผมสีดำ ใส่ชุดสีเขียว ตาสีเขียว บัตเตอร์คัพเป็นเด็กสาวห้าวในกลุ่มพาวเวอร์พัฟฟ์เกิลส์ ขี้โมโห โวยวายเหมือนเด็กผู้ชาย ชื่นชอบการต่อสู้ที่มีความรุนแรง ในฉบับภาพยนตร์ของ "เดอะพาวเวอร์พัฟฟ์เกิลส์" เปิดเผยว่า ศจ.ยูโทเนียมตั้งชื่อว่า "บัตเตอร์คัพ" เพื่อให้มีอักษรนำหน้าด้วย B เหมือนอีกสองคน ชื่อ buttercup เป็นชื่อดอกไม้ชนิดหนึ่ง เป็นพืชไม้ดอกที่เป็นรูปถ้วยสีเหลืองจำพวก Ranunculus
บับเบิลส์ (Bubbles)เด็กหญิง 5 ขวบ ไว้ผมทวินเทล ผมสีทอง ใส่ชุดสีฟ้า ตาสีฟ้า ชอบอุ้มตุ๊กตา บับเบิลส์เด็กสาวที่เรียบร้อยพอ ๆ กับความเอ๋อ เป็นเด็กน่ารักที่สุดในกลุ่มพาวเวอร์พัฟฟ์เกิลส์ เป็นคนรักสัตว์ รักธรรมชาติ แต่เมื่อบับเบิลส์เกิดโมโหขึ้นมา ไม่สามารถมีใครหยุดยั้งเธอได้ เธอมีความสามารถในการคุยภาษาสัตว์และภาษาอื่น ๆ เช่น ภาษาสเปน เป็นต้น
บลิส (Bliss)เด็กหญิงอายุ 8 ขวบ ไว้ผมยาวสีฟ้ามินต์ ตาสีม่วง ใส่ชุดสีม่วง บลิสเป็นพี่สาวคนโตในกลุ่มพาวเวอร์พัพฟ์เกิลส์ เธอถูกสร้างขึ้นโดย ศจ. ยูโทเนียม ซึ้งเป็นพ่อบุญธรรมของน้องสาวทั้ง 3 ก่อนจะสร้างเธอ ถึงแม้ตัวจะสูงแต่ก็เป็นพี่สาวที่ดีของพวกพาวเวอร์พัพฟ์เกิลส์ อีกด้วย
### พันธมิตร

ศาสตราจารย์ยูโทเนียม (Professor Utonium)
นายกเทศมนตรี (Mayor)
คุณครูคีนน์ (Ms. Keane)
เดอะดาร์บี้ทันเท (The Derbytantes)
ดอนนี่ (Donny)
### ศัตรู

โมโจ โจโจ้ (Mojo Jojo)
ฮิม (Him)
ฟอสซี ลัมกิ้นส์ (Fuzzy Lumpkins)
เจ้าหญิงมอบัก (Princess Morbucks)
แก๊งขี้ไคล (Gangreen Gang)
แก๊งอะมีบา (Ameba Boys)
โรดี้รัฟ บอย (Rowdyruff Boys)
แพ็คแรท (Packrat)
ออลลีโกร (Allegro)
แมนบอย (Manboy)
เดอะแฟชั่นนีสต้า, บิอังก้า และ บาร์บาราส บิกินี่ (The Fashionistas, Bianca and Barbarus Bikini)
เจมมิกา/เจมมอแร่ (Jemmica/Jemoire)
ซิลิโก้ (Silico)
เจนิตอล (Janitaur)
จีแนต (Gnat)
ลาร์โก (Largo)
ดูปพลิเคต (DupliKate)
สะพอดี (sporde)
เลสเตอร์ แวน ลุสเตอร์ (Lester Van Luster)

ดูเพิ่ม
-------

* พาวเวอร์พัฟฟ์เกิลส์ 1998
* พาวเวอร์พัฟฟ์เกิลส์แซด
* รายชื่อตอนในพาวเวอร์พัฟฟ์เกิลส์ 2016
* เดอะ พาวเวอร์พัฟ เกิร์ลส เดอะมูฟวี่
พระที่นั่งคชกรรมประเวศก่อนรื้อ
ฐานพระที่นั่งและที่เกยช้างของพระที่นั่งคชกรรมประเวศบริเวณหน้าพระที่นั่งพุทธไธสวรรย์ในปัจจุบัน
**พระที่นั่งคชกรรมประเวศ** เป็นพระที่นั่งภายในพระบวรราชวัง สร้างขึ้นโดยพระราชดำริในพระบาทสมเด็จพระจอมเกล้าเจ้าอยู่หัวเพื่อเฉลิมพระเกียรติพระบาทสมเด็จพระปิ่นเกล้าเจ้าอยู่หัว ซึ่งมีพระเกียรติยศเสมอด้วยพระเจ้าแผ่นดิน พระที่นั่งแห่งนี้ถูกรื้อถอนเนื่องจากเกิดการผุผังตามกาลเวลา ปัจจุบัน คงเหลือเพียงแต่ฐานและที่เกยช้างให้เห็น

ประวัติ
-------

เมื่อพระบาทสมเด็จพระจอมเกล้าเจ้าอยู่หัวเสด็จขึ้นครองราชสมบัติเป็นพระมหากษัตริย์พระองค์ที่ 4 ในพระบรมราชจักรีวงศ์ พระองค์ทรงสถาปนา สมเด็จพระเจ้าน้องยาเธอ เจ้าฟ้าจุฑามณี กรมขุนอิศเรศรังสรรค์ ที่กรมพระราชวังบวรสถานมงคลรับพระบวรราชโองการ มีพระเกียรติยศเสมอด้วยพระเจ้าแผ่นดินองค์ที่ 2 พระนามว่า พระบาทสมเด็จพระปิ่นเกล้าเจ้าอยู่หัว ดังนั้น พระองค์จึงมีพระราชดำริให้ปรับปรุงพระบวรราชวังครั้งใหญ่เพื่อให้สมพระเกียรติยศในฐานะที่เป็นสถานที่ประทับของพระบาทสมเด็จพระปิ่นเกล้าเจ้าอยู่หัว 

พระองค์โปรดฯ ให้สร้างพระที่นั่งแบบปราสาทขึ้น ซึ่งไม่เคยมีปรากฏมาก่อนว่ามีการก่อสร้างปราสาทขึ้นภายในพระบวรราชวัง เนื่องจากไม่มีธรรมเนียมให้ก่อสร้างปราสาทภายในพระบวรราชวัง ดังนั้น พระที่นั่งองค์นี้จึงเป็นพระที่นั่งทรงปราสาทองค์แรกภายในพระบวรราชวัง ได้รับการขนานนามพระที่นั่งว่า "**พระที่นั่งคชกรรมประเวศ**" 

พระที่นั่งคชกรรมประเวศ ตั้งอยู่บริเวณหน้ามุขพระที่นั่งพุทไธสวรรย์ พระที่นั่งมีลักษณะคล้ายพระที่นั่งอาภรณ์ภิโมกข์ปราสาทภายในพระบรมมหาราชวัง เป็นพระที่นั่งที่สร้างโดยเครื่องไม้มีเกยสำหรับขึ้นทรงช้างด้วย

เนื่องจากพระที่นั่งองค์นี้สร้างขึ้นจากเครื่องไม้ ดังนั้น เมื่อเวลาผ่านไปจึงเกิดการผุกร่อนและชำรุดมาก พระบาทสมเด็จพระจุลจอมเกล้าเจ้าอยู่หัวจึงโปรดฯ ให้รื้อพระที่นั่งองค์นี้ออก คงเหลือแต่ฐานปราสาทและที่เกยช้างที่ยังคงเหลือให้เห็นในปัจจุบัน

อ้างอิง
-------

* แน่งน้อย ศักดิ์ศรี,หม่อมราชวงศ์, พระราชวังและวังในกรุงเทพฯ (พ.ศ. 2325-2525), โรงพิมพ์จุฬาลงกรณ์มหาวิทยาลัย, 2525
* สุนิสา มั่นคง, วังหน้า รัตนโกสินทร์, สำนักพิมพ์มติชน, 2543, ISBN 974-322-030-5

| * ด
* ค
* ก
พระราชวังบวรสถานมงคล |
| --- |
| วัดประจำพระราชวัง | วัดบวรสถานสุทธาวาส |  |
| เขตพระราชฐานในอดีต | หมู่พระวิมาน • พระที่นั่งอิศราวินิจฉัย • พระที่นั่งพุทไธสวรรย์ • พระที่นั่งศิวโมกขพิมาน • พระพิมานดุสิตา • พระที่นั่งรังสรรค์จุฬาโลก • พระที่นั่งอิศเรศราชานุสรณ์ • พระที่นั่งคชกรรมประเวศ • พระที่นั่งมังคลาภิเษกและพระที่นั่งเอกอลงกฎ • พระที่นั่งสนามจันทร์ • พระที่นั่งบวรบริวัติ • พระที่นั่งสาโรชรัตนประพาส • พระตำหนักแดง • เก๋งนุกิจราชบริหาร |
| พื้นที่ในปัจจุบัน | มหาวิทยาลัยธรรมศาสตร์ ท่าพระจันทร์ • สถาบันบัณฑิตพัฒนศิลป์ • พิพิธภัณฑสถานแห่งชาติ พระนคร • โรงละครแห่งชาติ |

| * ด
* ค
* ก
พิพิธภัณฑสถานแห่งชาติ พระนคร |
| --- |
| อาคารจัดแสดง | หมู่พระวิมาน • พระที่นั่งอิศราวินิจฉัย • พระที่นั่งพุทไธสวรรย์ • พระที่นั่งศิวโมกข์พิมาน • พระที่นั่งอิศเรศราชานุสรณ์ • พระที่นั่งคชกรรมประเวศ • พระที่นั่งมังคลาภิเษกและพระที่นั่งเอกอลงกฎ • ตำหนักแดง • เก๋งนุกิจราชบริหาร • ศาลาสำราญมุขมาตย์ • ศาลาลงสรง • โรงราชรถ |  |
| โบราณวัตถุที่สำคัญ | พระพุทธสิหิงค์ • ศิลาจารึกหลักที่ 1 • พระที่นั่งราเชนทรยาน • พระมหาพิชัยราชรถ • พระเวชยันตราชรถ • ราชรถน้อย • พระยานมาศสามลำคาน • ส่วนองค์ท่อนบนของพระโพธิสัตว์อวโลกิเตศวร |
โลโก้ทางการของสาธารณรัฐฝรั่งเศส พร้อมกับมีคำขวัญว่า *"เสรีภาพ, เสมอภาพ, ภราดรภาพ"*
**เสรีภาพ เสมอภาพ ภราดรภาพ** (ฝรั่งเศส: *Liberté, Égalité, Fraternité* [libɛʁˈte eɡaliˈte fʁatɛʁniˈte]) เป็นคำขวัญประจำชาติของประเทศฝรั่งเศส

ประวัติ
-------

ในยุคสมัยการปฏิวัติฝรั่งเศสได้เกิดคำขวัญขึ้นมาว่า **"เสรีภาพ เสมอภาพ ภราดรภาพ หรือความตาย"** *(Liberté, Égalité, Fraternité, ou la Mort!)* แต่หลังจากนั้นในสมัยจักรวรรดิฝรั่งเศสและการฟื้นฟูราชวงศ์บูร์บง คำขวัญดังกล่าวก็ได้ถูกลืมหายไปจนกระทั่งปี พ.ศ. 2391 ปีแอร์ เลอรูซ์ได้นำคำขวัญกลับคืนมาใช้อีกครั้งหนึ่ง และนายกเทศมนตรีนครปารีสได้เขียนคำขวัญดังกล่าวบนกำแพงเมือง จนกระทั่งสมัยสาธารณรัฐฝรั่งเศสที่ 3 ที่คำขวัญนี้ได้กลายเป็นคำขวัญอย่างเป็นทางการ

ในระหว่างการบุกประเทศฝรั่งเศสของเยอรมนีในสมัยสงครามโลกครั้งที่ 2 คำขวัญได้ถูกแทนโดย **"งาน ครอบครัว ปิตุภูมิ"** *(Travail, famille, patrie)* โดยฟิลิป เปแตง หัวหน้ารัฐบาลวิชีฝรั่งเศสโดยการสนับสนุนของนาซีเยอรมนี อย่างไรก็ตามคำขวัญใหม่นี้ได้ถูกล้อเลียนเป็น **"แสวงโชค อดอยาก ลาดตระเวน"** *(Trouvailles, famine, patrouilles)* ซึ่งเป็นการสะท้อนชีวิตความเป็นอยู่ในสมัยวิชีฝรั่งเศสที่มีความขาดแคลนและความยากลำบากในการดำรงชีวิต

ปัจจุบันประเทศฝรั่งเศสได้ใช้คำขวัญว่า **"เสรีภาพ เสมอภาพ ภราดรภาพ"** *(Liberté, Égalité, Fraternité)* เป็นคำขวัญประจำชาติซึ่งก็ได้บัญญัติไว้ในรัฐธรรมนูญฝรั่งเศสปี 2489 และ 2501

ช่องกลางของคานประตูโบสถ์มีคำขวัญประจำชาติ ซึ่งได้ใส่ไว้ในปี พ.ศ. 2448 ตามกฎหมายแยกรัฐออกจากศาสนาของประเทศฝรั่งเศส

เสรีภาพ
-------

**เสรีภาพ** *(Liberté)* คือการเน้นในเสรีภาพของบุคคล หรือ ปัจเจกชนนิยม และได้ขยายไปในเรื่องเสรีภาพในด้านความคิด ความเชื่อทางศาสนา การศึกษาหาความรู้ การพิมพ์และเผยแพร่ข่าวสาร รวมทั้งเสรีภาพในทางการเมือง

เสมอภาพ
-------

**เสมอภาพ** *(Égalité)* คือความเท่าเทียมกันตามกฎหมายของปัจเจกชน ความเสมอภาคขึ้นอยู่กับหลักความเที่ยงธรรม ความเท่าเทียมกันในเรื่องสิทธิและหน้าที่ เช่น ความเท่าเทียมในด้านการเสียภาษี และสิทธิในการออกเสียงเลือกตั้ง

ภราดรภาพ
--------

**ภราดรภาพ** *(Fraternité)* คือความเป็นพี่เป็นน้องกัน มนุษย์ทุกคนจะต้องมีความเท่าเทียมกันและปฏิบัติต่อกันดุจพี่น้อง ความเป็นพี่เป็นน้อง เป็นสิ่งที่ธรรมชาติมอบให้มนุษย์ คือ การไม่เน้นผิวพรรณ หรือ เผ่าพันธุ์

อ้างอิง
-------


คอมมอนส์ มีภาพและสื่อเกี่ยวกับ:  
**เสรีภาพ เสมอภาค ภราดรภาพ**

* กฎหมายรัฐธรรมนูญฝรั่งเศส เก็บถาวร 2007-11-24 ที่ เวย์แบ็กแมชชีน

| * ด
* ค
* ก
สัญลักษณ์ประจำสาธารณรัฐฝรั่งเศส |
| --- |
| ธงชาติฝรั่งเศส  **·**  เพลงชาติฝรั่งเศส "ลามาร์แซแยซ"  **·**  ตราแผ่นดินของฝรั่งเศส  **·**  คำขวัญประจำชาติ "เสรีภาพ เสมอภาค ภราดรภาพ"  **·**  มารียาน  **·**  ตรามหาลัญจกรประจำแผ่นดิน |
ฟรีสไตล์ฟุตบอล คือการโชว์ทักษะลีลา การบังคับลูกฟุตบอล โดยใช้ส่วนต่างๆของร่างกาย ฟุตบอลฟรีสไตล์ต่างจากการเดาะบอลสมัยก่อนคือจะไม่กำหนดว่าลูกบอลห้ามตกพื้นเพราะฟรีสไตล์ฟุตบอล เล่นได้ทั้งบนพื้นและลูกกลางอากาศ และจะมีเทคนิคใหม่ๆที่คิดค้นขึ้นมาเป็นแบบฉบับของฟุตบอลฟรีสไตล์ เทคนิคที่รู้จักกันดี คือ ATW หรือ อราวด์ เดอะ เวิร์ล , ทูซานิ อราวด์ เดอะ เวิร์ล , มิทชี่ อราวด์ เดอะ เวิร์ล และ เฮด สตอล เป็นต้น

ชื่อทริก
--------

ทริกหรือลูกเล่นต่างๆ จะถูกคิดค้นมาเสมอ ส่วนมากจะตั้งชื่อตามผู้ที่คิดค้น บางท่าจะมีชื่อเรียกไม่เหมือนกัน และบางท่าชื่อซ้ำซ้อนกัน เช่นท่า elastico ความจริงเป็นคนละท่า กับ Akka แต่มักนำมาเรียกสับสนกัน เนื่องจากความไม่รู้ จนบางที่กลายเป็นชื่อที่คนส่วนมากเรียกกัน และ แต่ละเครือข่ายก็เรียกชื่อทริกบางทริกไม่เหมือนกัน

ฟุตบอลฟรีสไตล์กับฟุตบอลยุคใหม่
------------------------------

นักฟุตบอลที่มีชื่อเสียงเมื่อโชว์ทักษะฟุตบอลฟรีสไตล์เบื้องต้น คนส่วนมากจะรู้สึกว่านักเตะเหล่านี้ทักษะสูงมาก จริงๆแล้วในทางฟุตบอลฟรีสไตล์ ถือว่าเป็นท่าพื้นฐานมาก นักฟุตบอลฟรีสไตล์ส่วนมากที่เอาดีฟุตบอลสนามใหญ่ไม่ค่อยได้ มักมาจาก ทัศนะคติการเล่น และเรื่องร่างกาย(ความฟิต) ความไม่ถนัดเล่นเป็นทีม เนื่องจากมีการปะทะมากนั่นเอง

แหล่งข้อมูลอื่น
---------------

* masterclass freestyle
* groundtrix.com เก็บถาวร 2021-04-12 ที่ เวย์แบ็กแมชชีน
* Expertfootball เก็บถาวร 2008-11-08 ที่ เวย์แบ็กแมชชีน
* องค์การกรุงมอสโกฟุตบอล Freestyle
**เสากัทส์ฆี** (จอร์เจีย: კაცხის სვეტი, *kac'xis svet'i*) เป็นแท่งหินปูนธรรมชาติ ตั้งอยู่ในหมู่บ้านกัทส์ฆี แคว้นอีเมเรที ประเทศจอร์เจีย มีความสูง 40 เมตร (130 ฟุต) และตั้งอยู่ไม่ไกลจากแม่น้ำกัตสฆูรา ธารสาขาฝั่งขวาของแม่น้ำกวีรีลา

บนยอดหินมีซากปรักหักพังของโบสถ์หลังหนึ่งซึ่งมีเนื้อที่ประมาณ 150 ตารางเมตร ทั้งเสาหินและโบสถ์นี้เป็นที่เคารพบูชาจากคนท้องถิ่นในฐานะเสาแห่งชีวิตและสัญลักษณ์ของกางเขนแท้จริง รวมถึงยังมีตำนานเล่าขานมากมาย เสานี้ไม่มีนักวิจัยปีนขึ้นไปและไม่ได้รับการสำรวจศึกษาจนกระทั่ง ค.ศ. 1944 และมีการศึกษาเสากับโบสถ์อย่างเป็นระบบตั้งแต่ ค.ศ. 1999 ถึง ค.ศ. 2009 จากการสำรวจศึกษาในครั้งนั้นได้พบว่าซากของโบสถ์นั้นน่าจะสร้างขึ้นในสมัยกลางตอนต้นเพื่อใช้เป็นอาศรมในราวคริสต์ศตวรรษที่ 9–10 จารึกอักษรจอร์เจียอายุราวคริสต์ศตวรรษที่ 13 เสนอว่าโบสถ์นี้เคยเป็นอาศรมอยู่ในเวลานั้น กิจกรรมทางศาสนาที่เกี่ยวข้องกับเสาได้รับการฟื้นฟูในคริสต์ทศวรรษ 1990 อาคารอารามนี้ได้รับการบูรณปฏิสังขรณ์ครั้งใหญ่ในโครงการที่รัฐสนับสนุนใน ค.ศ. 2009

หมู่อาคารบนยอดเสาหินนี้ประกอบด้วยโบสถ์ซึ่งสร้างขึ้นอุทิศแด่นักบุญมักซิมมุส ผู้สารภาพ, ห้องเก็บศพใต้โบสถ์, อาศรม 3 หลัง, ห้องบ่มไวน์ และผนังแขวน ที่ฐานของเสายังมีโบสถ์ซึ่งสร้างขึ้นใหม่ อุทิศแด่นักบุญซิเมียน สไตไลตีส และซากปรักหักพังของกำแพงเก่ากับหอระฆัง

อ้างอิง
-------

1. 1 2 3  (ในภาษาจอร์เจีย) Gagoshidze, Giorgi (2010), კაცხის სვეტი ("Katskhi Pillar") เก็บถาวร 2015-06-10 ที่ เวย์แบ็กแมชชีน. *Academia*, No. **1**: 55–68. ISSN 1512-0899.
2. ↑  Bardzimashvili, Temo (August 27, 2010), Georgian Monk Builds Stairway to Heaven. Eurasianet.org. Accessed May 12, 2012.
3. ↑  National Agency for Cultural Heritage Preservation of Georgia (2009), Rehabilitation of the Monuments of Georgia เก็บถาวร 2013-10-17 ที่ เวย์แบ็กแมชชีน, p. 142. Heritagesites.ge. Accessed May 12, 2012.
4. ↑  (ในภาษาจอร์เจีย) კაცხის სვეტი ("Katskhi Pillar"). Dzeglebi.ge. Accessed May 12, 2012.
**เหตุเรือข้ามฟากล่มในแซนซิบาร์** เกิดขึ้นเมื่อวันที่ 10 กันยายน พ.ศ. 2554 เรือโดยสารข้ามฟาก เอ็มวี สไปซ์ ไอแลนเดอร์ 1 บรรทุกผู้โดยสารอย่างน้อย 800 คน ล่มนอกชายฝั่งแซนซิบาร์ มียืนยันว่าอย่างน้อย 240 คนเสียชีวิต เรือโดยสารดังกล่าวกำลังเดินทางระหว่างอันกูจาและเพ็มบา ซึ่งอยู่นอกชายฝั่งแซนซิบาร์แผ่นดินใหญ่ เมื่อเรือเกิดพลิกคว่ำ ผู้โดยสารอย่างน้อย 620 คนได้รับการช่วยเหลือมาจากเรือข้ามฟากที่กำลังจมนั้น

เมื่อเวลา 21.00 น. ตามเวลาท้องถิ่น (19:00 UTC) เรือเอ็มวี สไปซ์ ไอแลนเดอร์ 1 แล่นออกจากอันกูจา เกาะหลักในกลุ่มเกาะแซนซิบาร์ ไปยังเกาะเพ็มบาห่างไปทางเหนือ ความจุอย่างเป็นทางการของเรือนั้นมีลูกเรือ 45 คน และผู้โดยสาร 645 คน (รวม 690 คน) แต่มีรายงานว่ามีผู้โดยสารมากกว่า 800 คนบนเรือ ราวสี่ชั่วโมงหลังเรือออกจากท่า สไปซ์ ไอแลนเดอร์ 1 ล่มลงระหว่างแซนซิบาร์กับเพ็มบา เรือนั้นคาดว่าเกิดพลิกคว่ำหลังสูญเสียกำลังเครื่องยนต์ ในบรรดาผู้ที่อยู่บนเรือนั้น ราว 620 คนได้รับความช่วยเหลือ ซึ่งในจำนวนนี้มี 40 คนได้รับบาดเจ็บสาหัส นอกเหนือไปจากจำนวนผู้โดยสารแล้ว เรือข้ามฟากดังกล่าวยังเชื่อว่าขนส่งสินค้าอย่างข้าวและสินค้าอื่นด้วย

ยอดผู้เสียชีวิตในช่วงแรกมีรายงานว่า เพียง 40 คน ก่อนอัปเดตเป็น 53 คน และ 163 คน ยอดผู้เสียชีวิตอย่างเป็นทางการของรัฐบาลอยู่ที่ 197 คน เมื่อวันที่ 11 กันยายน วันรุ่งขึ้น ยอดผู้เสียชีวิตเพิ่มอีกเป็น 240 คน

อ้างอิง
-------

1. 1 2  At least 240 bodies retrieved in ferry sinking in Tanzania Xinhua 12 September 2011
2. 1 2 3  Zanzibar ferry disaster: Scores die, many more missing BBC 10 September 2011
3. 1 2  At least 43 dead in Zanzibar ferry disaster AFP 10 September 2011
4. ↑  "M/S APOSTOLOS P." (ภาษาสวีเดน). Fakta om Fartyg. คลังข้อมูลเก่าเก็บจากแหล่งเดิมเมื่อ 2009-11-14. สืบค้นเมื่อ 10 September 2011.
5. 1 2 3  At least 43 dead in Tanzania ferry capsize SMH 10 September 2011
6. ↑  Tanzania ship sinks; 40 dead, hundreds missing[*ลิงก์เสีย*] 10 September 2011
7. ↑  "At least 53 dead in Zanzibar ferry capsize, 300 missing". คลังข้อมูลเก่าเก็บจากแหล่งเดิมเมื่อ 2012-01-19. สืบค้นเมื่อ 2011-10-15.
8. ↑  197 bodies retrieved in Tanzania ferry accident: Minister Xinhua 11 September 2011
นักผจญเพลิงที่ห้อมล้อมเพลิงไหม้ครั้งใหญ่ในคอนแวนต์ร้างที่ประเทศแคนาดา ค.ศ. 2006
เฮลิคอปเตอร์เคแมน เค-แมกซ์ กำลังต่อสู้กับไฟป่าในรัฐยูทาห์
**การดับเพลิง** เป็นการกระทำของความพยายามที่จะป้องกันการแพร่กระจายและดับไฟที่ไม่พึงประสงค์ที่สำคัญในอาคาร, ยานพาหนะ, ป่าไม้ ฯลฯ โดยนักผจญเพลิงระงับไฟเพื่อปกป้องชีวิตทรัพย์สินและสิ่งแวดล้อม

นักผจญเพลิงมักได้รับการฝึกอบรมทางเทคนิคในระดับสูง เรื่องนี้เกี่ยวข้องกับการดับเพลิงทางโครงสร้างและการดับเพลิงป่า การฝึกอบรมเฉพาะด้านประกอบด้วยการดับเพลิงด้วยเครื่องบิน, การดับเพลิงบนเรือ, การดับเพลิงทางอากาศ, การดับเพลิงทางทะเล และการดับเพลิงระยะประชิด

หนึ่งในอันตรายที่สำคัญที่เกี่ยวข้องกับการดำเนินการดับเพลิงคือสภาพแวดล้อมที่เป็นพิษที่สร้างขึ้นโดยวัสดุที่ติดไฟได้ ความเสี่ยงที่สำคัญสี่ประการ ได้แก่ ควัน, การขาดออกซิเจน, อุณหภูมิที่สูงขึ้น และบรรยากาศที่เป็นพิษ อันตรายเพิ่มเติม ได้แก่ การล้มและการวิบัติโครงสร้างที่สามารถทำให้ปัญหารุนแรงขึ้นในสภาพแวดล้อมที่เป็นพิษ เพื่อต่อสู้กับความเสี่ยงเหล่านี้ นักผจญเพลิงจึงแบกเครื่องช่วยหายใจชนิดถังติดตัว

ขั้นตอนแรกในปฏิบัติการดับเพลิงคือการสำรวจเพื่อค้นหาต้นกำเนิดของไฟและเพื่อระบุความเสี่ยงเฉพาะ

ไฟสามารถดับได้ด้วยน้ำ, การกำจัดน้ำมันเชื้อเพลิง หรือกำจัดสารที่ทำให้สารอื่นรวมตัวกับออกซิเจน หรือการยับยั้งเปลวไฟทางเคมี

อ้างอิง
-------

1. 1 2  "Firefighter". National Careers Service (UK). 13 September 2017. คลังข้อมูลเก่าเก็บจากแหล่งเดิมเมื่อ 12 October 2016.
2. ↑  "Recruitment «  UK Fire Service Resources". คลังข้อมูลเก่าเก็บจากแหล่งเดิมเมื่อ 25 November 2016. สืบค้นเมื่อ 30 November 2016.
3. ↑  Safety, Government of Canada, Canadian Centre for Occupational Health and (2018-11-17). "Fire Fighter : OSH Answers". คลังข้อมูลเก่าเก็บจากแหล่งเดิมเมื่อ 26 November 2016. สืบค้นเมื่อ 30 November 2016.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**การดับเพลิง**

* CDC - NIOSH Fire Fighter Fatality Investigation and Prevention Program